Clar de Lluna



Clar de Lluna és l'assentament de la Casa Ankor. Està situat en una clariana del Bosc de Cendra, al bell mig del massís central de les Muntanyes Grises.

Donat que les edificacions de les Terres Altes, degut a la seva tradició nòmada, no acostumen a ser molt robustes, aquest és pràcticament l'únic assentament rellevant de les Terres Altes construït amb pedra massissa, ja que en el seu origen, era un temple d'adoració a les Dues Llunes i observatori astronòmic.

L'any de la seva construcció s'ha perdut en la boira dels temps, però segons explica la llegenda, cada un dels primers pobladors de les Terres Altes  va aportar una pedra en la seva construcció. És per això, que des d'ençà, tots els highlanders de cada generació, el dia de la seva majoria d'edat, posen una pedra sobre Clar de Lluna. L'estructura actual, doncs, un laberint de torres i passadissos, té poc a veure amb la primitiva; com a resultat d'aixecar irregularment nous murs i construccions sobre els antics.

Distribució
L'edifici més significatiu és sens dubte la l'Escala del Cel, la imponent torre de milers de graons que s'alça cap als núvols on es troba el mirador en el que els antics habitants hi feien ofrenes a les Dues Llunes. Actualment aquesta part del castell està abandonada degut al mal estat de l'escala, els graons esquerdats de la qual fan l'ascens extremadament inestable.

Al llarg de la seva façana hi té unides dotze torres més petites, conegudes com les Dotze Torres del Clar de Lluna:

-La segona torre més destacada és la Torre de les Runes, anomenada així per l'extrany alfabet rúnic que s'hi ha trobat gravat, i que és on resideixen al senyor i la senyora.

-Aproximadament a la mateixa altura però més estreta, s'hi troba la Torre del Mestre, que conté les gàbies de corbs.

-La Torre del Druida, on habitaven els druides en el passat.

-La Torre dels Hostes, pels convidats.

-La Torre del Fum, una llarga xemeneia per on s'expulsa el fum de les aigües termals.

-El Torreó del Sord, on hi ha un calabós on sovint s'hi tanca els nens quan no es comporten bé.

-La Torre del Guerrer, on viuen els homes de la Guàrdia del Clar.

-i també la Torre Alta (malgrat no ser la més alta), la Torre Nord, la Torre Fosca, la Torre de Gel i la  Torre Estelada.

A la seva base, hi ha la torre de guaita, el vestíbul i la Sala Gran, on hi tenen lloc els banquets i els principals actes.

Anexes a l'edifici principal estan les instalacions de serveis: els estables i cavallerisses i les cuines.

Al soterrani, s'hi troben les bodegues, les masmorres i les criptes.